Kogukonnaomavalitsuse sisseseadmise määrus
Annan teada Ida-maa-ala Riigikomissari alljärgneva Kogukonnaomavalitsuse sisseseadmise määruse 15. maist 1942, avaldatud Verkündungsblatt des Reichskommissars, 15. maist 1942 (lk. 99).

Reval, den 25. Mai 1942.

Der Generalkommissar in Reval

Lietzmann.

Kogukonnaomavalitsuse sisseseadmise määrus. 

Põhimõttelises ärapöördumises bolševistlikust süsteemist ja teatava orgaanilise, ehtsast endavastutusest kantud omavalitsuse tähtsuse ning väärtuse äratundmises määran okupeeritud ida-maa-alade Riigiministri Okupeeritud ida-maa-aladel õigussätete andmise määruse, 21. veebruarist 1942 (VBl. RM. Ost, lk. 11), § 2 alusel:

§ 1.

Maakonnad, linnad ja vallad, mis ennebolševistideaegse õiguse järgi olid omavalitsuskorporatsioonid, on jällegi avalikõiguslikud maa-alalised korporatsioonid, kes end ise omaenda vastutusel valitsevad.

§ 2.

Maakondade, linnade ja valdade tegevus peab olema kooskõlas kehtiva õigusega ja saksa ülemvalitsuse eesmärkidega.

§ 3.

(1) Omavalitsuskorporatsiooni juhataja teostab valitsemist täielikul ning ainu-vastutusel.

(2) Temale kuulub esindamine õiguslikus läbikäimises.

(3) Ta seatakse ametisse nimetamise teel.

§ 4.

Omavalitsuskorporatsiooni juhataja juures tegutsevad nõuandjad, kes kannavad maakondades maakonnanõunikkude, linnades raehärrade ja valdades vallanõunikkude nimetust. Tähtsate otsuste eel tuleb nende arvamine ära kuulata.

§ 5.

Omamaise valitsuse asutused teostavad järelevalvet maakondade, linnade ja valdade üle saksa ülemvalitsuse eeskirjade raames.

§ 6.

Käesoleva määruse teostamiseks ja ellurakendamiseks vajalikud õigus- ja valitsemiseeskirjad antakse Kindralkomissaride lähema juhatuse järgi.

§ 7.

Käesolev määrus ei kehti Valge-Vene kindralkomissari-piirkonnas. Riia linna kohta nähakse ette erikorraldus.

§ 8.

Käesolev määrus jõustub 1. juulil 1942.

Riga, den 15. Mai 1942.

Der Reichskommissar für das Ostland

In Vertretung

Burmeister.

1942